Sulajmána Abú Gajta zatkli prvýkrát ešte začiatkom marca v luxusnom hoteli v centre Ankary počas spoločnej operácie tureckých a amerických agentov.
Washington následne Turecko požiadal o jeho vydanie do USA, Ankara to však odmietla a deportovala ho do Jordánska. Turecká vláda to zdôvodňovala tým, že na Abú Gajta nie je vydaný žiadny medzinárodný zatykač.
Následne mal byť presunutý do Kuvajtu, ten ho však medzitým zbavil občianstva.
Muž sa objavoval po útokoch na Spojené štáty na videách po boku Usámu bin Ládina. Toho zabili americké jednotky počas tajnej operácie v máji 2011 v Pakistane.